


Kis binon Volapük ? Ekö liänemis se gased Jveizänik dätü 1888. Tiäd ota 
Volapük-Rezept (= Läükotem) :- 


Zwei Löffel voll Englisch, 

Ein wenig Holländisch, 

Italienisch ein Bisschen, 

Ein französisch Saucischen, 

Dazu etwas Celtisch; 

Die tüchtig misch ! 

Dann meng! es bei 

Einem stark Deutschen Brei; 

Salz mit der Sprache der Polen, 
Span’schen Pfeffer musst du holen. 
Zwanzig Tropfen Ungarwein 

Thue dann auch noch hinein, 

Würze es mit Singhalesisch, 
Hottentot und Japanesisch, 

Schlage etwas Griechisch drein, 
Auch Hebräisch und Latein; 

Giesse Skandinavisch über 

'ne Messerspitz voll Russisch drüber. 
Von der Sprache der Telugu 

Füg' 'ne Kleinigkeit hinzu du, 

Streue etwas Türkisch drauf 

Und trag’s zur Küch' in flinkem Lauf: 
Vergiss nicht ein'ge frische Eier. 
VVVVVVVVVYV 
AAAAAAAAAA 
Schnell drüber dann den "Schieyer" 
Koch' es gut, und hast du Glück, 
Wird daraus ein Volapük ! 


Spuns tel fulü Linglänapük, 
I bosil de Nedänapük, 
Bos Litaliyänapüka, 
Sosit Fransänik - e püka 
Kältikanas; migolöd at 
Skilo lä bül, kel binon pat 
Deutik, salolöd eti 
Me pük Polänik; nu oti 
Ko pep Spanyänik pitolöd. 
Tofis teldeg laükolöd 
Vina Macaränik gudik, 
Me bos püka Singalanik, 
Hotentotik e Yapänik; 
Grikänapüki ya boso, 
Hebreyi, Latini poso 
Ninioflapolöd; gifül 
Skandinänik love migül; 
Rusänapüka neifatip. 
Püka Telugud panemöl 
(Te smalikünos pageböl), 
Stürülolöd kälöfiko 
Türkänapüki löpio. 
Fino lü kvisinöp vifo 
(Nögis flifik i zifao 
No glömolös mälis zao !) 
Täno el Jleyeramagiv !! 
Kvisinolöd vali, e kük 
Ovedon suno Volapük ! 


Veikose Gusikön Oks e£ Olikanes 


sedom. 

LÄRNOD FOLDEGKILID - VAKEN SU LÄNÄD 
DIL BALID 


Äkösömobs ad lifädön vakeni su länäd. Lepals obik älabons farmi gretik ed 
obs, poscils valik, äkösömobs ad kobikön us, ad yufön e pö sov e pö klop. 


Länädalif [u : Lif su länäd] binon mu [u : vemo] sanabik, ab fikulik. Feilans 
mutoms klinükön leceki jevodas [u : jevodalecekis], nulüdön nimis valik, tätön kunis, 
bevobön gluni e dunön vobodilis milbal. 


Lefat obik äbridom nimis valasotik. ‚Älabom tätamakunis vel u jölis, jevodis 
te telis pro plaudam e telis ad pabemonitön. Älabom lemödoti svinas e gokas, e dökis 
e dindunis anikis. Plä ats älabom jipis nemödik, kaparis anik e torülis tel. 


Ün yels pasetik vob farmik valik pädunon me nam. Dins evotikons boso; 
traktor eplaädon hobubi e jevodi pö plaudam. Fledatood u fledatoodil blinon prodis 
lü maket. 


In tätamöps gretik anik geboy tätamacinis lektinik. So datuvots nutimik 
votükons farmalifi, 


FEILAVOBODS 
DIL TELID 


Kitimo ämutol - li löädön, ven äbinol in farmadom lefata olik ? 

Ze tü düp : lul e laf u tü düp : mäl 

Ab kikodo älöädol - li so mu göliko ? 

Mödot gretik vobodas ämuton padunön. Balido änulüdobs kunis e jevodis, täno 
ätätobs kunis ed äbälätobs ofis, e posä inulüdobs nimis retik, ägegolobs domio ad 
Janedön. 

Ab maleditilö ! Cedob atosi vobodi pro del lölik saidiki. 

Nö ! Atos äflagon mödiküno düpis anik. Pos janed, äplaudobs gluni pro sov. Ven 
vuitasid ämuton pasovön, kelosi obs ädunobs, ämutobs rakön ad breikön 
tailablögädis. 

Jinos bo lü ob, äsva neai laboy takädi anik in farm. 

Güö ! Bi ävobobs libaviliko, ägolobs ün poszedels ad svimön u ad päskarön in vats 
klinik flumeda, ud ägolobs futo u monitölo da fot. Pos säned obs valik äkobikobs in 
lödacem ed ädalilobs konotis de lefat e lemot oba. Ed obs dub vob feniks ägolobs 
‚göliko lü bed, [ed äbinobs] koteniks dö lif sanabik, keli länäd älofon obes. 


VI11:59:2000 
SPIKETS 


Böde alik näst ona jinon jönik; 
Binos nefikulikum ad läbükön, ka ad binön it läbik. 
0000000000000 


PLIN_SMALIK_(X) 
FA ANTOINE DE SAINT-EXUPÉRY 





Ästadom in topäd planetülas 325, 326, 327. 328, 329 e 330. Klu 
äprimom ad visitön onis ad tuvön jäfi e ad tidön oki. 


Planetül balid päbelödon fa reg. Reg äseadom, me purpur e härmin 
peklotöl, su tron vemo balugik, ye mayedik. 


"Ha! ekö reigäb," ävokädom reg ven älogom plini smalik. 
E plin smalik äsäkom oki : 
"Lio kanom - li dasevön obi, bi no nog elogom obi ai ?" 


No äsevom, das, bai regs, vol binon vemo pebalugüköl. Mens valik 
binons reigäbs. 


"Nilikolöd, sodas logob oli gudikumo." äsagom ome reg. kel äbinom 
saido pleidik ad binön fino reg pro ek. 


Plin smalik äsukom pladi ad scadön, ab planet 1ölo pästöbon fa mäned 
magifik härminik. 


Seko äbleibom stanön, e, bi äbinom fenik, äcavon. 


"Cavön komü monäkan binos ta fomedam." reg äsagom ome. 
"Proibob osi ole." 


"No kanob stönön osi," ägespikom plin smalik, lölo kofudöl. "Etävob 
mödo e no eslipob . . . " 


"Täno büdob ole ad cavön. No eloegob cavön eki sis yels anik. Cavön 
pö ob binon bisarik. Dunö! cavolöd dönu. Binon büd." 


"Bluvükos obi . . . no plu kanob . . . " äsagom plin smalik, redikölo. 

"Hm! Hm !!" ägespikom reg. Seko büdob oli nu ad cavön. täno ad..." 

Ämürom boso ed äjinom penoföl, bi reg ädavilom binäliko, das nämät 
oma pälestimon. No äsufälom nelobedi. Äbinom monäkan lenämädik. Ab, bi 
äbinom vemo gudälik, ägivom büdis tikälik. 

"If  büdoböv, " äsagom kösömiko, "if büdoböv generane ad 
votafomön ini melaböd, ed if generan no lobedonöv osi, at no binonöv pöl 
generana. Atos binonöv pöl obik. " 

"Dalob - li seadön ?" äseividom dredöfiko plin smalik. 


"Büdob ole ad seadön, " ägespikom ome reg, kel äleodükom mayediko 
dili mäneda härminik oka. 


Ab plin smalik ästunom. Planet äbinon smalilik. Love kis reg 
äkanom - li vero reigön ? 


"O Söl..." äsagom ome, "begob pardi ad säkön ori..." 
Büdob oli ad säkön obi, " reg äspidom ad sagön. 
"O Söl ! Love kion reigor - li ? 


"Love valikos, " reg ägespikom ko balugäl gretik. 

"Love valikos - li 2" 

Reg, ko jäst pegekipöl, 4jonom planeti oka, planetis votik e stelis. 
"Love etos valik - li ?" äsagom plin smalik. 


"Love atos valik ..." reg ägespikom. 


Bi no soeliko äbinom monäkan lenämädik, ab äbinom monäkan 
valemik. 


"E stels lobedons - li ori ?" 


"Fümiko," reg äsagom ome. "Lobedons sunädo. No sufälob nelobedi. 

Nämäd somik äbluvükon plini smalik. If om it dalabomöv oni, 
kanomöv komön in solamodonikams no foldegfol. ab veldegtel, u igo tum, u 
igo teltum, dü del it nes neai tirön stuli okik ! 


Ed äsä äsenom oki bosilo lügik kodü mem planeta smalik pelüvöl 
oka, äkünom ad säkön plitodi rege : 


"Plidoböv ad logön solamodonikami ... Dunorös obe blesiri at 
Büdoröd solamodonikami . . . " 


"If büdoböv generane ad flitön de for bal lü votik äs pab, u ad lautön 
lügadramati, u ad votafomön oki ini melaböd; ed if generan no lobedomöv 
büdi pegetöl, kim, se om ud ob, binomöv - li negitik ?" 

"Or binoröv" äsagom fümäliko plin smalik. 

"Fümiko. Zesüdos ad flagön alikane, utosi, kelosi alikan kanon givön, " 
äsagom dönu reg. "Nämät stanon balido su tikäl. If obüdol sifanes ad bunön 
ini mel, odabinon levolut. Gidetob ad flagön lobedi, bi büds oba binons 
tikäliks." 


"Nu solamodonikam oba - li ?" &ämebom plin smalik, kel neai 
äglömom säki balna pisäköli. 


"Solamodonikami olik, olabol oni. Oflagob oni. Ab ostebedob ma 
nolav oba guvera, jüs dinäds obinons göniks. 


"Ven obinos - li atosi ?" äseividom plin smalik. 

"Hm, hm !!" ägespikom ome reg, kel balido äkonsultom kaledi gretik, 
"hm, hm! obinos za... za... atos obinos ün soar at jüi düp velid e minuts 
foldeg ! Ed ologol lio lobedoy gudiko obi." 


Plin smalik äcavom. Äpidom solamodonikami oka pideföli. E nu ya 
äprimom ad naütön oki bosilo : 


"No labob nosi plu ad dunön is," äsagom rege. "Onu omovegob !" 


"No movegolöd ! " ägespikom reg, kel äbinom so pleidik ad labön 
reigäbi. "No movegolöd, ocälob oli ministeri." 


"Ministeran - li dö kis ?" 

"Dö... gitäd I" 


"Ab dabinon nek ad pacödön !" 


"No sevoy osi, " reg äspikom omi. "No nog edunob datävi zü reigän 
oba. Binob vemo bäldik, no dalabob spadi pro vab, e spatam fenükon obi." 


"Oh ! ab ya elogob," äsagom plin smalik, kel älüklienom ad logedön 
vifiko lü flan votik planeta. "No plu dabinon ek us." 


"Ocödol seko oli it," ägespikom ome reg. "Binos din fikulikün. Binos 
fümiko fikulikum ad cödön oki it, ka ad cödön votikanis. If oplöpol ad cödön 
oli it, binos bi binol sapan verik." 


"Ob," äsagom plin smalik, "kanob cödön obi it seimo. No nedob 
lödön is." 


"Hm, hm!" äsagom reg. "Cedob fümo, das su planet oba binon seimo 
rat bäldik. Lilob oni ün neit. Ocödetol oni ad dead semikna. Sekü atos, lif ona 
osekidon de gid olik. Ab opardol oni alikna ad spälön oni. Dabinon te bal." 


"Ob," ägespikom plin smalik, "no plidob ad deadicödetön, e ya kredob, 
das omogolob." 


"No," äsagom reg. 


Ab plin malik, preparamis oka efidunölo, fümiko no ävilom skänön 
monäkani bäldik : 


"If Mayedan Olik desironöv ad palobedön sunädo, kanonöv givön obe 
büdi tikälik. Samo kanonöv büdön obi ad mogolön ünü minut bal. Jinos obe, 
das dinäds binons göniks . . . " 


Bi reg no igespikom, plin smalik äzögom balido; poso ko seif, 
ämogolom. 


"Nemob oli nunali obik," ävifom täno ad vokädön reg. 
Ädalabom magedi gretik nämäta. 


"Daülans binons ya vemo bisariks," äsagom plin smalik oke it dü täv 
oka. 


MAAA AAAA AAA AAAA AAA AAAA AAA 

TÄVAVENTÜR IN LAPÄN (III) 
FA KARL MAY 


"Ekö, vio binons nepiniks ya !" el Mète äsagom, son ela Pent. 
"Ber at iseaton ya in tail e petupon in nifüpaslip. Nu äsukon topi votik 
oke, e dü os ävedon faemik. Äkömon so nelaudiko, das älogob oni, 
pasä älilob jäfedi neläbik grunöli lätikna. Lan ona ai mutonös spatön 
as syäkenes (= späk) in metse! (= fot jibedema). 


Ledils ditik nima pädeidöl, kel ilabon luni fümo piedas mäl, 
päsumons ed äprimobs gemaleki. Ven ärivobs topi, kö fat Pent ilüvom 
obis, ästopob. 


"Nog no egekömom," äsagob. "No binosöv - li gudikum, if 
sukobsöv omi ?" 


"No dalobs," nök Sätte ägespikom. "Binom büdal ed ebüdom, 
das nek sukomöd omi. Mutobs lobedön omi." 


"Ab if esufom - la neläbi ?" 


"No kredob atosi. Sevom pladili smalikün alik topäda at, bimi 
alik fota, nimi alik, kel is lifon. Dalobs binön nen kud alik. Fümiko ya 
egekömom lü ludom." 


"Atos binos vemo dotik. Om as yagan fümiküno eyumomöv 
dönu ad yufön obes ad deidön beri." 


"Alo, äbinobs mans saidik; enolom atosi. Klu golobsös 
nekudo !" 


Ädugolobs da fot, änexänobs lubeli klifik ed äbinobs täno dönu 
in kamalän lulakik, kö äkanobs dönu gebön nifajukis e fokömön 
vifikumo. Nolüdalit pänenämikon ven ärivobs ludomi. 

Stabi Iudoma äfomon num bemülas, kels sirko ästegons in glun, 
so das tipots äkobons löpo. Bi fat Pent äbinom balan Lapänanas 
liegikün, bemüls peziklotons me Süd telk renaskinas e löpo iretükoy 
hogi, dat smok äkanon mogolön; ac- scg at näfärmükon slipatimo ad 
neletön, das vam mofliton. Skinateged at äbinom zi ludom lölik su dil 
gluna ad kanön kipedön stokis donü on. Nu, nifatimo, löd at äbinon 
tegöl me jüd solidik nifa eflodöl, kel leno äleadon nüdugön koldi ini 
ninedöp. Zänodü lödöp äbinon, äs ya pesagos, filatop, löpü kel 
kuprinacaf älagon, kel päfimükon me jän löpo in bal bemülas. Su glun 
lölik istäänükoy love jüd sigayeba skinis müdik petaenölis ad fomön 
bedis e s00eadöpis pro limans famüla e pro dogs. Stömem älagon len 
völs klivik, e löpo nilü smokahog ifimükoy renaküidis e renastomägis, 
kels ninädons fromadi e miligi eflodöl, ba i renabludi dünöl as 
sanamedi Lapänanas pro valikos. 


Ven ägekömobs, el Káke Keira yuböl laodiko ägetedom obis, 
fümo demü berahäm, kel ai binon daifot lebenokömik pro Lapänans. 
Sekü vokäds laodik oma voms äkömofs se ludom. 


"Küsne le ätye - fat binom kiplado ?" mot Snyära äsäkof, ven 
älogof, das el Pent bäldik ädefom. 


"No, etnatyam. (= smalükamavöd ela etnoi, ke! sinifon nök, klu 
nökül : sevabo : nök löfik). Eblibom kiplad - li?" 

""Plödo in fot." 

"Lio ? infot? in worai? (= nif dibik). Ed if ber, lup ud igo 
vuoikenes (= lanan) lengleipon - la omi ! Eblibom in fot - kikodo ?" 


"Älogom mani, keli sökom. Äbinom dmats (= foginan), kel 
ivilom klänedön oki demü obs." 


"Tiye lepet täkam yerpmetipme - edunols nevisediko. Foginan 
at binom ba renadeidan, kel labom vafis mödik len ok. Edälols, das fat 
binom soalik, kikodo ?" (Fövot ün mul balidkömöl). 


